เรื่องร้องเรียน (แสงสว่าง,ร้องเรียน,ความปลอดภัย,ถนน,สอบถาม,ทางเท้า) วันที่ 2023-02-03 04:30:55 — แขวงจตุจักร เขตจตุจักร กรุงเทพมหานคร
ด้วยนิติบุคคลหมู่บ้านจัดสรร บ้านกลางกรุง เดอะนิช รัชวิภา เลขที่ 95 หมู่บ้านกลางกรุง เดอะนิช รัชวิภา ถนนกำแพงเพชร 2 แขวงจตุจักร เขตจตุจักร กรุงเทพมหานคร ได้เคยทำหนังสือร้องเรียนและสอบถามความคืบหน้ามาแล้วจำนวน 3 ฉบับ (ตาม จม. อ้างถึง) เพื่อขอความอนุเคราะห์จากท่านซึ่งเป็นผู้ดูแลรับผิดชอบพื้นที่ดังกล่าว ตั้งแต่แยกวัดเสมียนนารีจนถึงอุโมงค์ทางไปบางซื่อ บัดนี้ได้ล่วงเลยเวลามานานพอสมควรแล้ว แต่ยังมิได้แก้ไขหรือปรับปรุงระบบไฟส่องสว่างบนถนนเส้นดังกล่าวแต่อย่างใด ทำให้ ประชาชนที่ใช้เส้นทางสัญจร รวมทั้งกลุ่มสมาชิกของหมู่บ้านได้รับความเดือดร้อน โดยเฉพาะในเวลากลางคืนถนนจะมืดมาก (ตาม รูปภาพ) จนทำให้เกิดอุบัติเหตุและเป็นอันตรายต่อผู้เดินทางเท้า (ไม่มีทางเดินเท้า) นอกจากนี้ ยังไม่มีสัญลักษณ์การจราจรหรือแผ่น ป้ายบอกทางต่างๆ บริเวณที่เป็นเขตชุมชนหรือทางเข้า-ออกหน้าหมู่บ้านฯ ซึ่งมีผู้อาศัยเป็นจำนวนมากใช้เส้นทางในการขับรถและ สัญจรไปมาหลายจุด

จึงขอความกรุณาเร่งดำเนินการพิจารณาและส่งหนังสือตอบกลับ หลังจากที่ท่านได้รับหนังสือฉบับนี้ในระยะเวลาอันสมควร จักเป็นพระคุณยิ่ง หากท่านต้องการทราบข้อมูลเพิ่มเติม สามารถติดต่อได้ที่ สนง.นิติบุคคลหมู่บ้าน ซึ่งคณะกรรมการบริหารหมู่บ้าน ฯ ยินดีพบปะเพื่อปรึกษาแนวทางแก้ไขปัญหาดังกล่าว โดยติดต่อ คุณปรียาภรณ์ ผู้จัดการหมู่บ้านฯ เบอร์โทร 061-4735285 คณะ กรรมการฯและสมาชิกหมู่บ้านฯ ยินดีให้ความร่วมมือ